# truezus
## Brezhoneg
### Etimologiezh

    Diwar an anv-kadarn truez hag al lostger -us.

### Anv-gwan

| Derez | Furm |
| Derez-plaen | truezus |
| Derez-uheloc'h | truezusoc'h |
| Derez-uhelañ | truezusañ |
| Derez-estlammiñ | truezusat |
truezus /tryˈeːzys/
* A laka truez en den.
** [...], e tistroaz truezuz varzu ar penn huela da zellet eur veach c'hoaz da viana ouc'h Anna Roue, astennet var barlenn Jannet ar Go, hag e chomaz eur pennad mantret ha dilavar : [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 61.)
** Gervel a reas an daou zen yaouank gant eur vouez truezus. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 36.)
** Ur stad truezus.
*   * Tizet enn he galoun gant eur bir askellek, Eul labouz o ouela war he stad truezuz, [...]. — (G. Milin, Marvaillou grac'h-koz, Brest, 1867, p. 106.)
*   * En ur stad truezus emaoc'h ho-taou. — (Jakez Riou, An Ti Satanazet, Skridoù Breizh, 1944, p. 22.)
* Leun a druez, en deus truez.
** Ur galon druezus.
** Te a soñj dit a zo kalz a dud ken truezus? -Nebeud zo. — (Jules Gros, Le trésor du breton parlé Troisième Partie, 1974, p. 247.)
* Bezañ truezus e-keñver un den, ouzh un den : kaout truez ouzh un den.
** ... truezus en hor c'heñver evel un tad mat evit ur c'hrouadur dinatur ... — (SAQQ, p. 114.)
** Al loened-se ne vezer ket truezus outo. — (Jules Gros, Le trésor du breton parlé Troisième Partie, 1974, p. 177.)

#### Gerioù kevrennek

* truezus-bras
* truezus-meurbet

#### Troidigezhioù

* galleg : pitoyable
* esperanteg : kompatinda
* gresianeg : αξιολύπητος
* finneg : säälittävä
* ido : kompatinda
* saozneg : piteous , pitiful
* spagnoleg : lastimoso , lamentable

### Adverb

truezus
* En un doare a ro truez d'an den
** Klemm, yudal truezus.
** Gervel al lean a ra truezus. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 16.)